
                  Nr.4c-3/181/2019

AVIZ

asupra proiectului de Lege privind aprobarea ordonanţei de urgenţă a Guvernului nr. 17/2019 pentru modificarea şi completarea Ordonanţei de urgenţă a Guvernului nr.66/2014 privind aprobarea Programului de stimulare a cumpărării de autoturisme noi  



În conformitate cu prevederile art.95 şi 115 din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată pentru aviz, care va fi transmis Comisiei pentru buget, finanţe şi bănci, care este sesizată în fond, cu proiectul de Lege privind aprobarea ordonanţei de urgenţă a Guvernului nr. 17/2019 pentru modificarea şi completarea Ordonanţei de urgenţă a Guvernului nr.66/2014 privind aprobarea Programului de stimulare a cumpărării de autoturisme noi, transmis cu adresa nr. P.L.x. 234/2019 din 23 aprilie 2019, înregistrată la comisie sub nr.4c-3/181 din 23 aprilie 2019.



Consiliul Legislativ, cu avizul nr.157/07.03.2019, avizează favorabil proiectul de lege cu observații și propuneri.



Senatul, în calitate de primă Cameră sesizată, adoptă proiectul lege în ședința din 15 aprilie 2019.



Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.66/2014. Schimbările preconizate vizează creşterea calităţii mediului prin reducerea emisiilor de gaze cu efect de seră, concomitent cu reînnoirea parcului auto, prin dinamizarea achiziţiei de autoturisme noi în cadrul Programului de stimulare a cumpărării de autoturisme noi şi înlocuirea acestora cu autoturisme nepoluante, respectiv, prin introducerea achiziţiei de autoturisme hibrid, electric hibrid şi pur electric.
Examinarea proiectului de lege a avut loc în ședința comisiei din 6 mai 2019.

În urma dezbaterilor şi opiniilor exprimate, membrii comisiei au hotărât, cu unanimitate de voturi, avizarea favorabilă a proiectului de Lege.


Prin obiectul de reglementare și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

PREȘEDINTE,

IULIAN IANCU

Consilier parlamentar, Ovidiu Fulga
